През януари 1903 година влиза в четата на Борис Сарафов и заминава с нея за Битолско. По вре­ме на Илинденско-Преображенското въс­тание е назначен за районен (централен) войвода на Буфкол. В началото на въстанието събира 80 души четници от селата Раково, Битуша, Клабучища, Драгош, Обсирено, Велушина, Света Петка и Градешница. След края на въстанието се оттеля в Свободна България, но скоро се завръща в Македония и отново става районен войвода. Негов четник е Васил Саатчията. Поръчва бомби в Битоля, но при един инцидент те избухват и няколко дейци на ВМОРО загиват. При последвалите претърсвания на турските власти някои легални дейци на организацията напускат Македония.